2017 m. Lietuvos šachmatų čempionatas

2017 m. Lietuvos šachmatų čempionatas – tai 84-asis Lietuvos atvirasis (anksčiau vyrų) ir 70-asis moterų šachmatų čempionatai.

Lietuvos atvirasis šachmatų čempionatas 
84-asis Lietuvos atvirasis šachmatų čempionatas vyko Vilniuje, 2017 m. vasario 25 – kovo 3 d.

Dalyviai 
2017 m. Lietuvos čempionato pusfinalinis turnyras nevyko. Finalinis čempionato turnyras buvo atviras. Jame galėjo žaisti visi norintys dalyvauti Lietuvos šachmatininkai, nepriklausomai nuo lyties, amžiaus ir reitingo.

Iš praėjusių metų čempionato nežaidė, sidabrą laimėjęs Titas Stremavičius, DM Šarūnas Šulskis bei TM Mindaugas Beinoras. 

Dėl Lietuvos šachmatų čempiono titulo kovojo 87 šachmatininkai, kurie varžėsi šveicariškąja sistema. Galvojimui skirta laiko: pirmiems 40 ėjimų po 90 min.,o likusiems ėjimams iki partijos pabaigos prie sutaupyto laiko dar pridedama po 30 min. Be to, nuo partijos pradžios, po kiekvieno ėjimo pridedama po 30 sek.  

Dalyvių reitingo vidurkis – 1788

Sąlygos buvo nelengvos: dalyviams teko sužaisti 9 ratus per 7 dienas, todėl dvi dienas jiems teko rungtyniauti po 2 ratus ( nuo 10 ir 16 val).

Atvirojo čempionato eiga

Po penkerių ratų 
Penktajame rate tarpusavyje žaidė čempionato lyderiai, turėję po 4 taškus: tai vienintelė atvirajame turnyre žaidusi moteris, praėjusių metų moterų čempionė MTM Salomėja Zaksaitė susitiko su  Andriumi Brazdžioniu. Laimėjo juodosiomis figūromis žaidęs vilnietis.
Partijos FM Dmitrijaus Chocenkos su Aleksandru Jegorovu ir Roko Klabio su Mariu Bieliausku pasibaigė taikiai.

Po penktojo rato vienvaldžiu lyderiu tapo Andrius Brazdžionis, surinkęs 5 taškus. Po jo atsilikę tašku sekė 11-kos žaidėjų grupė: Salomėja Zaksaitė, Tomas Laurušas, Vidmantas Mališauskas, Marius Bieliauskas, Dmitrijus Chocenka, Paulius Pultinevičius, Aleksandras Jegorovas, Vaidas Sakalauskas, Lukas Stauskas, Rokas Klabis ir Raimondas Narmontas.

Prieš paskutinį ratą 
Aštuntajame rate L. Stauskas juodaisiais sužaidė lygiosiomis su D. Chocenka, V. Sakalauskas baltosiomis figūromis - su P. Jukniumi, o V. Mališauskas baltosiomis įveikė  A. Jegorovą.

Po 8-o rato priekyje buvo: DM V. Mališauskas, L. Stauskas, D. Chocenka, turėję po 6,5 taško. Įkandin sekė keturių žaidėjų grupė: A. Brazdžionis, P. Juknis, V. Sakalauskas ir R. Klabis,  surinkę po 6 taškus

Paskutinis ratas 
Paskutiniame rade DM V. Mališauskas juodosiomis figūromis baigė lygiosiomis su L. Stausku, A. Brazdžionis baltosiomis į veikė D. Chocenką, R. Klabis - V. Sakalauską, o G. Vaičekauskas juodosiomis - P. Juknį.

Pasibaigus paskutiniam ratui, net 4 dalyviai, buvo surinkę po 7 taškus. Papildomi rodikliai medalius paskirstė taip: auksas – vilniečiui DM Vidmantui Mališauskui, sidabras – šiauliečiui Lukui Stauskui, bronza vilniečiui Andriui Brazdžioniui. Šiaulietis Rokas Klabis liko 4-as.

Atvirojo čempionato lentelė 

2017 m. Lietuvos atvirojo šachmatų čempionato partijos.

Lietuvos moterų šachmatų čempionatas 
70-asis Lietuvos moterų šachmatų čempionatas vyko Vilniuje 2017 m. vasario 25 – kovo 3 d., toje pačioje vietoje ir laiku, kaip ir atvirasis čempionatas.
 
Dalyvavo 16-ka šachmatininkių. Vidutinis turnyro reitingas - 1728. 

Žaidėjos varžėsi šveicariškąja sistema  7 ratus. Esant vienodam taškų skaičiui, dalyvės aukštesnė vieta vieta buvo nustatoma pagal aukštesnius papildomus rodiklius. 

Galvojimui buvo skiriama: kiekvienai - po 90 min./40 ėjimų + 30 min. iki partijos pabaigos ir nuo partijos pradžios po kiekvieno padaryto ėjimo buvo pridedama po 30 sek.

Moterų čempionato eiga

Likus vienam ratui 
Šeštajame rate Gabija Šimkūnaitė pralaimėjo MTM S. Kiselevai, o B. R. Butvilaitė - MFM L. Domarkaitei. G. Perminaitė baltosiomis savo susitikimą su M. Šibajeva baigė lygiosiomis, o G. Fokaitė pralaimėjo S. Gailiūnaitei.

Likus vienam ratui ir toliau pirmavo S. Kiseleva (5.5 tšk.). Pustaškiu atsiliko L. Domarkaitė. Toliau sekė M. Šibajeva ir S. Gailiūnaitė, surinkusios po  4 taškus. Dar trys šachmatininkės: B.R. Butvilaitė, G. Perminaitė bei L. Dapkuvienė turėjo po 3,5 taško.

Paskutinis ratas 

Paskutiniame rate: MTM S. Kiseleva baltosiomis laimėjo prieš Liną Dapkuvienę, antroje vietoje žengusi L. Domarkaitė - prieš M. Šibajevą, o S. Gailiūnaitė – prieš B.R. Butvilaitę.
Pasibaigus 2017 m. moterų šachmatų čempionatui paiškėjo, kad daugiausiai taškų –  6,5, surinko telšiškė S. Kiseleva – jai atiteko aukso medalis. Sidabras - vilnietei L. Domarkaitei (6 tšk.), o bronza – kaunietei S. Gailiūnaitei (5 tšk.).

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis. PR1, PR2, PR3 – papildomi rodikliai.

-1 : taip žymimas be žaidimo gautas taškas, kai šveicariškąja sistema rengiamame turnyre, esant nelyginiam dalyvių skaičiui, kažkuriame rate, paskutinėse vietose esančiam dalyviui nelieka su kuo žaisti.

Šaltiniai

Nuorodos 
 2017 m. Lietuvos moterų šachmatų čempionato partijos
 2017 m. Lietuvos šachmatų čempionato partijos

 Vilniuje vykstantys Lietuvos čempionatai įžengė į įdomumo stadiją.

  Vilniuje paaiškėjo 2017 m. Lietuvos čempionai

Lietuvos šachmatų čempionatai